กลุ่มค่ายมือถือพุ่งแรง! รับผลบวกกสทช.ถอดคลื่น 700Mhz จากประมูล 5G
กลุ่มค่ายมือถือพุ่งแรง! รับผลบวกกสทช.ถอดคลื่น 700Mhz จากประมูล 5G
กลุ่มค่ายมือถือพุ่งแรง! รับผลบวกกสทช.ถอดคลื่น 700Mhz จากประมูล 5G
18 ธ.ค. 2562

ผู้สื่อข่าวรายงานว่า ล่าสุด ณ เวลา 11.36 น. ราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC อยู่ที่ 216 บาท บวก 6 บาท หรือ 2.86% สูงสุดที่ 217 บาท ต่ำสุดที่ 211 บาท ด้วยมูลค่าซื้อขาย 1.04 พันล้านบาท
ส่วน ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE อยู่ที่ 4.72 บาท บวก 0.16 บาท หรือ 3.51% สูงสุดที่ 4.74 บาท ต่ำสุดที่ 4.56 บาท ด้วยมูลค่าซื้อขาย 811.75 ล้านบาท
ขณะเดียวกัน ราคาหุ้น บริษัท อินทัช โฮลดิ้งส์ จำกัด (มหาชน) หรือ INTUCH อยู่ที่ 58.75 บาท บวก 2 บาท หรือ 3.52% สูงสุดที่ 59.25 บาท ต่ำสุดที่ 57 บาท ด้วยมูลค่าซื้อขาย 619.96 ล้านบาท
เช่นเดียวกับ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC อยู่ที่ 55.75 บาท บวก 2.50 บาท หรือ 4.69% สูงสุดที่ 56.25 บาท ต่ำสุดที่ 54 บาท ด้วยมูลค่าซื้อขาย 370.38 ล้านบาท
โดย บล.กสิกรไทย ระบุในบทวิเคราะห์ว่า กสทช.มีมติถอดคลื่น 700Mhz ออกจากการประมูล 5G เหตุติดปัญหาสัญญาณรบกวน ทำให้ในเดือนก.พ.63 คาดจะเปิดประมูลเพียง 3 คลื่น ได้แก่ 800 MHz , 2600 MHz และ 26 GHz จึงมีมุมมองบวกอ่อน ๆ เนื่องจาก 1) อาจทำให้โอกาสผู้เล่นที่สี่เข้าประมูลลดลง 2) การเลื่อนเปิดคลื่น ทำให้ค่าเสื่อมมาช้าลง (ประมาณ 1.2 พันล้านบาทต่อปี) โดยมองบวกอ่อน ต่อ DTAC
ส่วน บล.เมย์แบงก์ กิมเอ็ง (ประเทศไทย) ระบุในบทวิเคราะห์ว่า มองบวกเล็กๆ เพราะจะทำให้ค่าเสื่อมทุกรายลดลง 1.2 พันล้านบาท/ปี ในปี 2563 และลดโอกาสที่รายใหม่จะเข้าสู่ตลาดลงไปอีก คาดกลุ่ม ICT ยังถูกกดดันการภาวะการแข่งขันกดดัน ARPU ซึ่งอาจกลับมาหดตัวเมื่อเทียบจากไตรมาสก่อน และ การเข้าสู่ประมูลคลื่น 5G และ CAPEX รอบใหม่ในช่วงครึ่งปีหลังปี 2563 อาจกดดันปันผลใน 1-2 ปีข้างหน้า ในเชิงกลยุทธ์ โดยเลือก DTAC สำหรับการเก็งกำไร ที่ได้ประโยชน์จากประเด็นข้างต้นเพราะฐานกำไรที่เล็กบนโอกาสการ Rebound สั้น ๆ